Wat sal armoede tot ’n einde bring? Kan die armes gelukkig wees? | Wat die Bybel sê
Ontwaak! | September 2015
LEES IN Afrikaans Albanees Amharies Arabies Armeens Bulgaars Cebuano Chichewa Chitonga Chitumbuka Cibemba Deens Duits Efik Engels Esties Ewe Fidjiaans Fins Frans Georgies Grieks Hebreeus Hiligaynon Hongaars Ibo Iloko Indonesies Italiaans Japannees Joroeba Kantonnese Chinees (Tradisioneel) Kikaonde Kikuyu Kinyarwanda Kirgisies Kirundi Koreaans Kroaties Lingala Litaus Luvale Malgassies Mandarynse Chinees (Tradisioneel) Mandarynse Chinees (Vereenvoudig) Masedonies Mianmees Nederlands Noors Oekraïens Pangasinaans Pools Portugees Roemeens Russies Samoaans Sepedi Serwies Serwies (Romeins) Shona Silozi Singalees Slowaaks Sloweens Spaans Suid-Sotho (Lesotho) Swahili Swahili (Kongo) Sweeds Tagalog Tahitiaans Thai Tigrinya Tok Pisin Tsjeggies Tsonga Tswana Turks Twi Viëtnamees Waray-Waray Xhosa Zulu
Ondanks opregte pogings om die probleem op te los, lewe miljoene mense regoor die wêreld nog steeds in armoede.
Hoe kan die armes gelukkig wees?
Baie mense glo dat geluk en bevrediging van rykdom afhang en dat ware sukses grootliks gemeet kan word aan hoeveel geld iemand het. Diegene wat in armoede vasgevang is, het dikwels min of geen toegang tot ’n basiese skoolopleiding, goeie mediese sorg en ander voordele nie. En daarom word daar nie verwag dat hulle ’n gelukkige en bevredigende lewe kan lei nie.
Die Bybel leer dat ware geluk nie van ’n mens se ekonomiese situasie afhang nie, maar van sy geestelike gesondheid en verhouding met die Skepper. Dit sê: “Gelukkig is dié wat bewus is van hulle geestelike behoefte” (Matteus 5:3). Ongeag hulle finansiële status word diegene wat bewus is van hulle geestelike behoefte, beweeg om God se denke oor sake te verkry en kan hulle dus Bybelwaarhede leer wat ware vertroosting en gemoedsrus meebring. Dit lei tot ware geluk.
Diegene wat Bybelraad verstaan en toepas, is beter toegerus om armoede te hanteer. Byvoorbeeld, Bybelraad help mense om skadelike gewoontes, soos die gebruik van tabak en die misbruik van alkohol, te vermy. Sulke gewoontes mors geld en kan daartoe lei dat iemand duur mediese behandeling nodig het.—Spreuke 20:1; 2 Korintiërs 7:1.
Die Bybel waarsku ook teen die skadelike gevolge van gierigheid en materialisme (Markus 4:19; Efesiërs 5:3). Hierdie raad kan verhoed dat ’n mens geld mors deur te dobbel of ’n “liefde vir geld” ontwikkel, wat die Bybel “’n wortel van allerhande skadelike dinge” noem (1 Timoteus 6:10). Die Bybel waarsku: “Selfs wanneer iemand oorvloed het, spruit sy lewe nie voort uit die dinge wat hy besit nie” (Lukas 12:15). Eenvoudig gestel, geld kan nie lewe koop nie, ongeag hoeveel jy daarvan het. Maar as iemand in ooreenstemming met die Bybel se wyse raad optree, maak dit sy lewe betekenisvol en lei dit tot ware geluk.
Diegene wat in armoede lewe, vind dit dalk moeilik om kos, klere en behuising te bekostig, maar hulle kan groot geluk vind as hulle tevredenheid aankweek, probeer om hulle Skepper se hart te verbly en in ooreenstemming met sy wil lewe. Hulle erken dat die volgende Bybelbelofte waar is: “Die seën van Jehovah—dit maak ryk, en hy voeg daar geen pyn by nie.”—Spreuke 10:22.
SLEUTELTEKS: “Gelukkig is dié wat bewus is van hulle geestelike behoefte.”—Matteus 5:3.
Sal armoede ooit tot ’n einde kom?
Die mensdom se noodlenigingspogings het nie daarin geslaag om armoede uit te wis nie. Maar op sy bestemde tyd sal God aandag gee aan die kern van die probleem—die neiging van selfsugtige mense en regerings om net na hulle eie belange om te sien (Prediker 8:9). Ons Skepper sal menseregerings, wat deur selfsug aangedryf word, vervang. Sy Koninkryk, of hemelse regering, sal ryklik in die behoeftes van die aarde se inwoners voorsien, sonder om te diskrimineer. Die Bybel belowe dat die Koning van God se Koninkryk medelye sal hê en in die behoeftes van die armes sal voorsien. “Hy sal die arme verlos wat om hulp roep . . . Hy sal jammer voel vir die geringe en die arme, en die siel van die armes sal hy red.”—Psalm 72:12-14.
Die aarde sal ’n ware paradys wees met behuising en voedsel vir almal, sonder enige teken van armoede. In die Bybelboek Jesaja belowe God dat sy volk “huise [sal] bou en dit [sal] bewoon; en hulle sal beslis wingerde plant en die vrug daarvan eet. . . . Die werk van hulle eie hande sal my uitverkorenes ten volle benut” (Jesaja 65:21, 22). Mense sal nie meer sukkel om die pot aan die kook te hou nie. Almal sal “’n feesmaal van olieryke geregte” en ander goeie dinge geniet wat deur Jehovah voorsien word.—Jesaja 25:6.
WAAROM MAAK DIT SAAK?
Wanneer mense wat onder onderdrukkende toestande lewe, nadink oor God se belofte van ’n wêreld sonder armoede, verseker dit hulle dat God vir hulle omgee en dat die einde van hulle probleme in sig is. As ’n mens hierdie hoop in gedagte hou, kan dit jou die krag gee om nou moeilike omstandighede te verduur.
SLEUTELTEKS: “Hy sal die arme verlos wat om hulp roep, . . . Hy sal jammer voel vir die geringe en die arme, en die siel van die armes sal hy red.”—Psalm 72:12, 13.
Wie is die Koning van God se Koninkryk en wat sal die Koninkryk doen?
Hoekom laat God goddeloosheid en swaarkry toe?
Hoe het goddeloosheid begin, en hoekom laat God dit toe tot nou toe? Sal swaarkry ooit tot ’n einde kom?
Hoe help Bybelbeginsels ons?
Jesus het verduidelik hoekom ons hulp nodig het om besluite te maak en watter twee Bybelbeginsels die belangrikste is.
Wat die Bybel sê oor armoede
VOORBLADONDERWERP ’n Gebalanseerde beskouing van geld
ONS BESKOU DIE WÊRELD Die Midde-Ooste in die kollig
HULP VIR DIE GESIN Hoe om verskoning te vra
’N KYKIE IN DIE GESKIEDENIS Herodotus
LANDE EN VOLKE ’n Besoek aan Nicaragua
DIE BYBEL SE BESKOUING Armoede
IS DIT ONTWERP? Mikro-organismes wat olie afbreek
Les 10: Dis lekker om te deel
Teks Aflaai-opsies vir publikasies ONTWAAK! September 2015 | ’n Gebalanseerde beskouing van geld
September 2015 | ’n Gebalanseerde beskouing van geld
ONTWAAK! September 2015 | ’n Gebalanseerde beskouing van geld
Hoop vir die haweloses en die armes